pythainlp/thaigov-v2-corpus-22032023 huggingface dataset:
วันอังคารที่ 18 มกราคม 2565
เงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50
“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 1 ปีงบประมาณ 2565 จำนวน 48,533 ล้านบาท คิดเป็นร้อยละ 34 ของเป้าหมายทั้งปี”
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 1 ปีงบประมาณ 2565 (1 ตุลาคม 2564 - 31 ธันวาคม 2564) สคร.จัดเก็บเงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 48,533 ล้านบาท สูงกว่าประมาณการสะสมจำนวน 6,361 ล้านบาท หรือคิดเป็นร้อยละ 34 ของเป้าหมายการจัดเก็บในปีงบประมาณ 2565 จำนวน 142,800 ล้านบาท โดยเงินนำส่งรายได้แผ่นดินส่วนใหญ่มาจากสำนักงานสลากกินแบ่งรัฐบาล ประกอบกับเนื่องจากรัฐวิสาหกิจขนาดใหญ่หลายแห่งมีผลประกอบการในช่วงครึ่งปีแรกของปีงบประมาณ 2564 ดีขึ้น จึงนำส่งรายได้แผ่นดินระหว่างกาลปี 2564 สูงกว่าที่ประมาณการไว้ เช่น บริษัท ปตท. จำกัด (มหาชน) การไฟฟ้านครหลวง และธนาคารออมสิน โดยรัฐวิสาหกิจที่นำส่งรายได้แผ่นดินสะสมสูงสุด 10 อันดับแรก ณ สิ้นไตรมาส 1 ปีงบประมาณ 2565 มีดังนี้
หน่วย : ล้านบาท
ลำดับที่   รัฐวิสาหกิจ   เงินนำส่งรายได้แผ่นดิน
1   บริษัท ปตท. จำกัด (มหาชน)   17,519
2   สำนักงานสลากกินแบ่งรัฐบาล   11,745
3   การไฟฟ้าฝ่ายผลิตแห่งประเทศไทย  6,419
4   ธนาคารออมสิน    5,313
5   การไฟฟ้านครหลวง    2,587
6   ธนาคารอาคารสงเคราะห์   2,374
7   การไฟฟ้าส่วนภูมิภาค    1,345
8   การทางพิเศษแห่งประเทศไทย   700
9   ธนาคารเพื่อการส่งออกและนำเข้าแห่งประเทศไทย 309
10   การประปาส่วนภูมิภาค   124
11   อื่นๆ และกิจการฯ    98
รวม       48,533
หมายเหตุ : ข้อมูลเงินนำส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนำส่งรัฐประเภทอื่น เช่น ภาษีหรือค่าธรรมเนียมอื่นๆ
สำหรับในปีงบประมาณ 2565 จะเป็นการจัดเก็บเงินนำส่งรายได้แผ่นดินจากผลประกอบการในปี 2564 ของรัฐวิสาหกิจ จึงมีความเป็นไปได้ที่ผลประกอบการในช่วงครึ่งปีหลังของปี 2564 ของรัฐวิสาหกิจอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดำเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดำเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกำกับติดตามการนำส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ สามารถสร้างเสถียรภาพทางการคลังได้อย่างยั่งยืน
สำนักงานคณะกรรมการนโยบายรัฐวิสาหกิจ สำนักนโยบายและแผนรัฐวิสาหกิจ โทร. 0 2298 5880 - 7 ต่อ 3157
วันจันทร์ที่ 11 กรกฎาคม 2565
ห่วงเยาวชน! รัฐบาลขับเคลื่อน “มหาวิทยาลัยปลอดบุหรี่” ป้องกันนักสูบหน้าใหม่ จัดสิ่งแวดล้อม คุ้มครองสุขภาพเยาวชน
.....
รัฐบาลเดินหน้าขับเคลื่อนการสร้าง “มหาวิทยาลัยให้เป็นพื้นที่ปลอดบุหรี่” โดยกระทรวงสาธารณสุข และกระทรวงการอุดมศึกษา วิทยาศาสตร์ วิจัยและนวัตกรรม ลงนามบันทึกข้อตกลงกับอธิการบดีสถาบันอุดมศึกษา 155 แห่งทั่วประเทศ และสมาพันธ์เครือข่ายแห่งชาติเพื่อสังคมไทยปลอดบุหรี่ ให้มหาวิทยาลัยประกาศเป็นนโยบายสถานศึกษา จัดสิ่งแวดล้อมปลอดบุหรี่ จัดบริการคัดกรอง บำบัด ฟื้นฟูผู้ต้องการเลิกบุหรี่ สอดแทรกเนื้อหาในการเรียน และปฏิเสธการสนับสนุนจากผู้เกี่ยวข้องกับธุรกิจยาสูบ
.
เนื่องจากบุหรี่เป็นปัจจัยสำคัญในการเกิดโรคไม่ติดต่อ เช่น โรคมะเร็ง โรคปอดอุดกั้นเรื้อรัง โรคหัวใจและหลอดเลือด ซึ่งปัจจุบันมีนิสิต นักศึกษา สูบบุหรี่เกือบ 900,000 คน และมีการพบเห็นการสูบบุหรี่หรือได้รับควันบุหรี่เพิ่มขึ้น 5 เท่าจากปี 2560 นอกจากนี้ ยังต้องป้องกันเยาวชนจากบุหรี่ไฟฟ้า ซึ่งศูนย์วิจัยและจัดการความรู้เพื่อควบคุมยาสูบ พบว่าทำให้เกิดการเริ่มใช้บุหรี่ได้มากขึ้น 4 เท่าด้วย เพื่อป้องกันการเกิดนักสูบหน้าใหม่ และคุ้มครองสุขภาพเยาวชนอันเป็นอนาคตของประเทศ
#ไทยคู่ฟ้า#ร่วมต้านโควิด19
-------------------
วันจันทร์ที่ 26 กรกฎาคม 2564
รัฐมนตรีว่าการกระทรวงยุติธรรม มอบกรมราชทัณฑ์ทำแม่พิมพ์แคปซูลฟ้าทะลายโจร ใช้ในเรือนจำ-ขายให้ชาวบ้าน ราคาจับต้องได้เพื่อทำยาใช้เองในครอบครัว
รัฐมนตรีว่าการกระทรวงยุติธรรม  มอบกรมราชทัณฑ์ทำแม่พิมพ์แคปซูลฟ้าทะลายโจร ใช้ในเรือนจำ-ขายให้ชาวบ้าน ราคาจับต้องได้เพื่อทำยาใช้เองในครอบครัว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่ตนได้สั่งการให้เรือนจำแต่ละจังหวัดที่มีพื้นที่เพาะปลูกทดลองปลูกสมุนไพรฟ้าทะลายโจร เพื่อเป็นตัวเลือกในการรักษาโควิด-19 หากที่ใดมีเมล็ดพันธุ์เพียงพอก็ให้ใช้เมล็ดปลูก แต่หากมีไม่พอก็ให้ใช้แนวทางของเรือนจำชั่วคราวเขาพลอง จ.ชัยนาท คือ เมื่อต้นแก่ที่เก็บใบให้หมด แล้วน้ำต้นที่เหลือมาตัดเป็นข้อๆแล้วนำมาแช่น้ำยาเร่งราก ให้ข้อแรกเป็นราก ส่วนข้อบนจะงอกเป็นกิ่ง แล้วเสียบไปในแกลบดำ ประมาณ 10 วันรากจะงอก นำไปลงแปลงได้ ไม่ต้องรอถึง 4 เดือนเพื่อเก็บเมล็ดมาปลูก เป็นการช่วยลดเวลา เพราะขณะนี้ความต้องการฟ้าทะลายโจรมีมากจนไม่เพียงพอต่อความต้องการ ส่วนการเก็บใบมาอบ ถ้าไม่มีเตาอบ สามารถผึ่งลมให้แห้งได้ หรือตากที่แดดอ่อนๆ เพราะกลัวว่าหากแดดแรงเกินไป สารคลอโรฟิลล์ในใบจะหายไปหมด แล้วเมื่อใบแห้งก็เอามาบดเป็นผงเพื่อบรรจุในแคปซูลได้
นายสมศักดิ์ กล่าวอีกว่า จากการลงพื้นที่เรือนจำชั่วคราวเขาพลองตนได้เห็นกล่องบรรจุแคปซูลสมุนไพรด้วยมือที่ทำจากไม้ บรรจุได้ครั้งละ 100 เม็ด ใช้เวลาทำประมาณ 10 นาทีต่อรอบ เป็นสิ่งประดิษฐ์ที่น่าสนใจ ตนจึงได้สั่งให้อธิบดีกรมราชทัณฑ์นำแบบไปศึกษาแล้วแกะออกมาส่งให้ทุกเรือนจำผลิต เพื่อใช้ในเรือนจำเองและนำมาขายให้กับชาวบ้าน เพื่อให้พวกเขาสามารถผลิตยาฟ้าทะลายโจรได้เองเพื่อใช้ในครอบครัวและหากเหลือก็สามารถขายให้กับเพื่อนบ้านได้ด้วย ซึ่งราคาขายตนคิดว่าจะมีราคาไม่แพงอาจจะอันละประมาณ 1,000 บาท โดยใช้ไม้เนื้อแข็งปานกลาง ส่วนเครื่องบดราคาในท้องตลาดมีตั้งแต่ 500 บาท ซึ่งการทำแม่พิมพ์ออกมาจะเป็นการสนับสนุนเกษตกรและให้ชาวบ้านสามารถทำยาใช้เองได้ รวมถึงเป็นการสร้างอาชีพให้กับผู้ต้องขังด้วย ซึ่งฟ้าทะลายโจรในช่วงนี้อาจจะไม่เพียงพอ แต่ขณะนี้คือช่วงฤดูฝนจะปลูกขึ้นได้ง่าย คาดว่าอีกไม่นานน่าจะมีเพียงพอต่อความต้องการ ดังนั้นเราควรทำแม่พิมพ์เตรียมเอาไว้ได้เลย ซึ่งหากเป็นผู้ต้องขังที่เชี่ยวชาญงานไม้อาจทำได้วันละ 1-2 ชิ้นเลยทีเดียว
วันจันทร์ที่ 25 กรกฎาคม 2565
รัฐบาลโดย กต. จัดทำ e-book ฉบับภาษาอังกฤษ “A Legacy for All” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว  28  กรกฎาคม 2565
รัฐบาลโดย กต. จัดทำ e-book ฉบับภาษาอังกฤษ “A Legacy for All” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว  28  กรกฎาคม 2565
วันนี้ (25 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 รัฐบาลโดยกระทรวงการต่างประเทศ ได้จัดทำ e-book ฉบับภาษาอังกฤษ “A Legacy for All” เพื่อเฉลิมพระเกียรติพระบาทสมเด็จพระเจ้าอยู่หัว ซึ่งเนื้อหาเกี่ยวกับบทบาทของสถาบันพระมหากษัตริย์ในประวัติศาสตร์และสังคมไทย รวมทั้งการพัฒนาประเทศ สาระแบ่งเป็นบทบาทหกด้าน คือ การสาธารณสุข การพัฒนาอย่างยั่งยืน การบริหารจัดการน้ำ การช่วยเหลือด้านมนุษยธรรม ความสัมพันธ์ระหว่างประเทศ และการส่งเสริมสังคมพหุวัฒนธรรม
ผู้สนใจสามารถดาวน์โหลดได้ฟรี! ด้วยการสแกน QR Code ตามภาพ หรือคลิกที่ https://info.mfa.go.th/static/pdf-flipbook-master/index.html?file=https://image.mfa.go.th/mfa/0/jgapjwQOLy/E-book/eBook_A_Legacy_for_All_6July2022.pdf
วันอังคารที่ 12 กรกฎาคม 2565
รฟท. ลงพื้นที่ตรวจสอบปัญหาการบุกรุกพื้นที่บริเวณใต้โครงการรถไฟชานเมืองสายสีแดงแล้ว พร้อมขีดเส้นให้ผู้บุกรุกทำการย้ายออกภายใน 15 วัน
จากกรณีสื่อสังคมออนไลน์ ได้มีการเผยแพร่ภาพวิดีโอ มีกลุ่มบุคคลเข้าบุกรุกพื้นที่ของ รฟท. บริเวณใต้ทางยกระดับโครงการรถไฟชานเมืองสายสีแดง ย่านสถานีกลางบางซื่อนั้น
เมื่อวันที่ 10 กรกฎาคม 2565 เวลา 9.00 น. นายสมยุทธิ์ เรือนงาม ประธานคณะทำงานดำเนินการกับผู้บุกรุกพื้นที่โครงการรถไฟฟ้าชานเมืองสายสีแดง ได้นำคณะทำงานฯ และเจ้าหน้าที่ลงตรวจสอบพื้นที่ดังกล่าวแล้ว ตามนโยบายของนายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม ที่ให้ความสำคัญต่อการปกป้อง ดูแลทรัพย์สินของ รฟท. ไม่ให้กลุ่มบุคคลใดเข้ามาใช้ประโยชน์เป็นการส่วนตัว ควบคู่กับการพัฒนาให้เป็นประโยชน์สูงสุด
ทั้งนี้ ผลการตรวจสอบพบผู้บุกรุกจำนวน 7 ราย ซึ่งเจ้าหน้าที่ได้มีการพูดคุยทำความเข้าใจกับผู้บุกรุก และบันทึกภาพเป็นหลักฐานในการดำเนินการ พร้อมทั้งแจ้งให้ผู้บุกรุกที่ใช้ประโยชน์ใต้ทางรถไฟฟ้าสายสีแดงบริเวณสถานีกลางบางซื่อเร่งทำการรื้อถอนและขนย้ายทรัพย์สินออกไปจากเขตพื้นที่รถไฟฟ้าสายสีแดงตามระเบียบภายในกำหนด 15 วัน หากพบว่ายังคงฝ่าฝืน จะมีการดำเนินคดีตามกฎหมายต่อไป
ท้ายนี้ขอย้ำว่า ในการดำเนินการแก้ไขปัญหาการบุกรุกที่ดินรฟท. ได้มีแนวทางปฏิบัติโดยยึดหลักตามความถูกต้องของกฎหมาย ไม่มีการเลือกปฏิบัติ และสามารถดูแลพิทักษ์การใช้ทรัพย์สินของการรถไฟฯ ให้เกิดประโยชน์สูงสุดเป็นสำคัญ
วันอาทิตย์ที่ 26 ธันวาคม 2564
นายกรัฐมนตรีกำชับ พาณิชย์-สคบ. คุมราคาสินค้าช่วงปีใหม่ ป้องกันฉวยโอกาสขึ้นราคา ดูแลประชาชนใช้จ่ายเต็มที่กระตุ้นเศรษฐกิจให้ดีขึ้น
นายกรัฐมนตรีกำชับ พาณิชย์-สคบ. คุมราคาสินค้าช่วงปีใหม่ ป้องกันฉวยโอกาสขึ้นราคา ดูแลประชาชนใช้จ่ายเต็มที่กระตุ้นเศรษฐกิจให้ดีขึ้น
วันที่ 26 ธ.ค. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามสถานการณ์การจับจ่ายใช้สอยของประชาชนในช่วงเทศกาลปีใหม่ 2565 โดยคาดการณ์ว่าจะมีการใช้จ่ายมากขึ้นอย่างต่อเนื่อง ตั้งแต่ 2 สัปดาห์สุดท้ายของเดือน ธ.ค. ไปจนถึงช่วงหลังปีใหม่ จึงได้กำชับให้หน่วยงานที่เกี่ยวข้อง ไม่ว่าจะเป็น กรมการค้าภายใน กระทรวงพาณิชย์ สำนักงานคณะกรรมการคุ้มครองผู้บริโภค (สคบ.) ได้ควบคุม กำกับดูแลราคาสินค้าให้อยู่ในเกณฑ์ที่เหมาะสม โดยเฉพาะรายการสินค้าซึ่งเป็นที่ต้องการในช่วงเทศกาลปีใหม่ ไม่ว่าจะเป็น กระเช้าของขวัญ ของฝาก อาหาร เครื่องดื่ม ฯลฯ เพื่อป้องกันไม่ให้มีการฉวยโอกาสขึ้นราคา เอาเปรียบประชาชน
เช่นเดียวกับสถานที่ท่องเที่ยวในพื้นที่ต่าง ๆ ที่ประชาชนจะเดินทางไปใช้บริการมากขึ้นในช่วงเทศกาลปีใหม่ นายกรัฐมนตรีได้ขอให้พาณิชย์จังหวัด ตลอดจนองค์กรปกครองส่วนท้องถิ่น ช่วยกันตรวจตรา การขายสินค้าในสถานที่ท่องเที่ยว พร้อมขอความร่วมมือผู้ประกอบการไม่ขึ้นราคาสินค้าและบริการโดยไม่จำเป็น ซึ่งจะช่วยเสริมบรรยากาศการท่องเที่ยวในช่วงปีใหม่ได้เป็นอย่างดี
“นายกรัฐมนตรี ขอความร่วมมือผู้ประกอบการไม่ขึ้นราคาสินค้าในช่วงเทศกาลปีใหม่ เพื่อที่ประชาชนจะได้จับจ่ายใช้สอยได้อย่างเต็มที เพื่อเป็นการกระตุ้นเศรษฐกิจในภาพรวมให้ดียิ่งขึ้น ที่สำคัญการจำหน่ายสินค้าในช่วงเทศกาลปีใหม่ จะต้องได้คุณภาพ ไม่นำสินค้าเสื่อมคุณภาพ หมดอายุ หรือใกล้หมดอายุมาวางจำหน่วยให้กับประชาชน ซึ่งถือเป็นการค้าขายอย่างไม่เป็นธรรม หากได้รับการร้องเรียนก็อาจได้รับโทษตามกฎหมาย” น.ส.ไตรศุลี กล่าว
วันพุธที่ 8 ธันวาคม 2564
อนุมัติยื่นภาษีผ่านแอปพลิเคชัน อำนวยความสะดวกประชาชน
วันเสาร์ที่ 4 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวก ลดขั้นตอน และลดค่าใช้จ่ายในการเสียภาษีให้แก่ประชาชน โดยอนุมัติร่างกฎกระทรวงว่าด้วยการยื่นรายการแบบ คำร้อง คำขอ หรือเอกสารอื่นใดตามประมวลรัษฎากรบนระบบอิเล็กทรอนิกส์ ซึ่งกำหนดให้ประชาชนและผู้ประกอบการสามารถยื่นแบบแสดงรายการภาษี และเอกสารอื่นๆ แก่กรมสรรพากรผ่าน Application Programming Interface หรือ API และระบบอิเล็กทรอนิกส์อื่นได้ โดยให้มีการพิสูจน์และยืนยันตัวตนของผู้มีหน้าที่เสียภาษี ผู้นำส่งภาษี ผู้ประกอบการจดทะเบียน ที่สามารถระบุตัวตนเจ้าของลายมือชื่ออิเล็กทรอนิกส์ได้ และเมื่อดำเนินการเสร็จแล้วจะได้รับหลักฐานเป็นข้อมูลอิเล็กทรอนิกส์ที่กรมสรรพากรลงลายมือชื่ออิเล็กทรอนิกส์รับรองแล้วด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 มิถุนายน 2564
"นรม.และรมว.กห สั่งจัดกำลังเร่งด่วนคุมเข้มแคมป์คนงานใน กทม.และปริมณฑล รวมทั้งการเคลื่อนย้ายของประชาชนใน 4 จชต."
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้เรียกประชุมด่วน
หน่วยงาน กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อสนับสนุนรัฐบาลแก้ปัญหาโควิด 19 จากสถานการณ์ภายในประเทศและภูมิภาคที่ยังคงมีแนวโน้มระบาดต่อไป
ภาพรวมสถานการณ์การแพร่ระบาดในประเทศรอบบ้าน ยังคงรุนแรงและน่ากังวลในมาเลเซีย เมียนมาและกัมพูชา พบการแพร่ระบาดและมีผู้ติดเชื้อเพิ่มขึ้นอย่างต่อเนื่อง โดยเฉพาะสถานการณ์การเมืองในเมียนมา มีแนวโน้มจะทวีความรุนแรงมากขึ้น ส่งผลให้มีผู้หลบหนีข้ามแดนมายังไทยมากขึ้น สถิติการจับกุมผู้ลักลอบเข้าเมือง ระหว่าง 19-23 มิ.ย.64 จับกุมได้จำนวน 830 คน ( เมียนมา 202 คน กัมพูชา 210 คน ลาว 85 คน คนไทย 155 คน และ ผู้นำพา 7 คน ) ขณะที่ภายในประเทศ ยังคงพบการแพร่ระบาดต่อเนื่อง โดยเฉพาะ กทม.และปริมณฑล พบการติดเชื้อเป็นกลุ่มก้อน เป็นระยะในพื้นที่เสี่ยง เช่น แคมป์คนงาน ตลาดสดและชุมชนแออัด ในขณะที่ระบบสาธารณสุข เริ่มมีข้อจำกัดในการรับมือกับผู้ป่วยหนักหรือผู้ป่วยสีแดง
พล.อ.ชัยชาญ’ ได้ย้ำนโยบายของ นรม.และรมว.กห.กับ กอ.รมน. ทุกเหล่าทัพและ ตร. ขอให้เร่งเตรียมและบูรณาการกำลังสนับสนุนข้อกำหนดของ ศบค.ที่จะประกาศบังคับใช้เป็นมาตรการเฉพาะในกรุงเทพมหานครฯ ปริมณฑล และ 4 จังหวัดชายแดนใต้ เพื่อจำกัดควบคุมโรคเฉพาะกลุ่มและกิจกรรมในพื้นที่เสี่ยงสูงอย่างเข้มงวด ไม่ให้ขยายออกนอกพื้นที่จนไม่สามารถควบคุม
พร้อมย้ำสั่งการ ของ พล.อ.ประยุทธ์ จันทร์โอชา นรม.และรมว.กห.ให้ประสานกับ กทม.และทุกจังหวัด บูรณาการจัดกำลังเร่งด่วนร่วมกัน เข้าไปสนับสนุนควบคุมจำกัดพื้นที่ทุกแคมป์และไซต์คนงานก่อสร้างเป้าหมายทั้งใน กรุงเทพมหานครฯและปริมณฑล ที่พบการแพร่ระบาดเป็นกลุ่มก้อนจำนวนมากทันที โดยให้เร่งตรวจคัดกรองเชิงรุกและนำเข้าสู่ระบบการรักษาควบคุมโรคโดยเร็ว รวมทั้งขอให้ขยายผลประชาสัมพันธ์ รัฐบาลพร้อมสนับสนุนเยียวยาค่าแรงรายวันระหว่างการควบคุมดังกล่าว ทั้งนี้ ขอให้ทุกเหล่าทัพ จัดรถครัวสนามพร้อมเครื่องอุปโภคบริโภคจำเป็น สนับสนุนทุกชุมชนและคลัสเตอร์ที่เข้าไปควบคุมการปฏิบัติไปพร้อมๆกัน
สำหรับพื้นที่ 4 จว.ชายแดนใต้ สงขลา ยะลา นราธิวาส และปัตตานี ให้จัดกำลังสนับสนุนจังหวัด ควบคุมจำกัดการเคลื่อนย้ายของประชาชนข้ามเขต เพื่อหยุดการกระจายเชื้อสายพันธ์แอฟริกาใต้ที่กำลังแพร่ระบาดเป็นวงกว้างในมาเลเซียเข้าไทย ซึ่งปัจจุบันพบการติดเชื้อกับประชาชนใน 4 จว.แล้ว โดยมีการเชื่อมโยงแพร่เชื้อข้ามเขตผ่านการเคลื่อนย้ายของประชาชนไปมา ทั้งนี้ให้จัดตั้งด่านตรวจร่วม กวดขันและจำกัดไม่ให้มีการเคลื่อนย้ายแรงงานเป็นกลุ่มก้อนข้ามเขต และประชาชนในพื้นที่กำหนด จนกว่าจะมีมาตรการผ่อนคลาย
พร้อมกันนี้ ขอให้ทุกเหล่าทัพ ประสานทำงานร่วมกับ สธ.อย่างใกล้ชิด เร่งเข้าไปเสริมและสนับสนุนแก้ปัญหาเร่งด่วนในการขาดแคลนเตียงผู้ป่วยสีแดง โดยให้พิจารณาขยายขีดความสามารถสูงสุดของ รพ.ทหารในสังกัด เพิ่มจำนวนเตียงผู้ป่วยห้อง ICU รองรับสถานการณ์ และให้เตรียมการสนับสนุนหากจำเป็นต้องจัดสร้างห้องผู้ป่วยความดันลบเพิ่มเติม โดยให้พิจารณาบูรณาการบุคลากรทางการแพทย์ร่วมกันกับทุกหน่วยงาน
นอกจากนั้น พล.อ.ชัยชาญ’ ยังได้ย้ำ ขอให้ กกล.ป้องกันชายแดนทหารและตำรวจ ยังคงต้องเพิ่มความเข้มงวดกวดขันมาตรการเดินทางเข้าออกราชอาณาจักร และเพิ่มความถี่เฝ้าระวังการลักลอบเข้าเมืองผิดกฎหมาย โดยเฉพาะชายแดน มาเลเซีย กัมพูชา และเมียนมา โดยให้เพ่งเล็งคนไทยที่ลักลอบข้ามแดนไปมา กับบ่อนพนันและสิ่งผิดกฎหมายตามแนวชายแดน และการคงเข้มมาตรการควบคุมโรคควบคู่กันไป
วันพุธที่ 23 มิถุนายน 2564
ปรับขึ้นมาเป็น 8 สัปดาห์ ฉีดวัคซีนแอสตร้าฯ เข็มที่2
....
ตามมติ คณะกรรมการโรคติดต่อแห่งชาติ เมื่อวันที่ 14 มิ.ย. ที่ผ่านมา กำหนดระยะห่างของการฉีดวัคซีนแอสตร้าฯ เข็มที่ 1 และ 2 ห่างกัน 10 - 12 สัปดาห์ และสามารถขยายได้ถึง 16 สัปดาห์ในกรณีที่จำเป็น โดยขณะนั้น ยังไม่พบการระบาดของโรคโควิด-19 สายพันธุ์เดลต้า
.
ปัจจุบัน กระทรวงสาธารณสุขได้พบว่าประเทศไทยมีสัดส่วนการระบาดของโรคโควิด-19 สายพันธุ์เดลต้าเพิ่มขึ้นอย่างรวดเร็ว
.
คณะกรรมการโรคติดต่อแห่งชาติจึงเห็นชอบให้ "พื้นที่ที่พบการระบาด" สามารถปรับระยะเวลาการฉีด เข็มที่ 2 ให้เร็วขึ้นจากปกติที่นัดห่างจากเข็มแรก 10 - 12 สัปดาห์เป็น 8 สัปดาห์ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 15 เมษายน 2565
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทำคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทำคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์ ชูมิติทางวัฒนธรรมเชื่อมความสัมพันธ์นานาประเทศ
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทำคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์ ชูมิติทางวัฒนธรรมเชื่อมความสัมพันธ์นานาประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายในการพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก จึงเชิญชวนสถานเอกอัครราชทูตต่างประเทศในประเทศไทย ร่วมอวยพรวันสงกรานต์และส่งความปรารถนาดีให้แก่ประชาชนชาวไทย เนื่องในเทศกาลประเพณีสงกรานต์ ปี พ.ศ. 2565 ซึ่งเทศกาลสงกรานต์เป็นวันขึ้นปีใหม่ไทยและเป็นประเพณีที่สำคัญของประเทศไทย รวมทั้งเป็นที่รู้จักของชาวต่างชาติอย่างกว้างขวาง โดยได้รับการตอบรับเป็นอย่างดีและมีสถานเอกอัครราชทูตฯ 26 ประเทศ ได้แก่ อาร์เจนตินา ออสเตรีย บาห์เรน เบลเยียม จีน เดนมาร์ก ฝรั่งเศส อินเดีย อินโดนีเซีย อิสราเอล เคนยา เกาหลี มาเลเซีย เม็กซิโก โมร็อกโก เนปาล ไนจีเรีย นอร์เวย์ ปานามา เปรู สิงคโปร์ แอฟริกาใต้ ศรีลังกา สวีเดน สวิสเซอร์แลนด์ ติมอร์-เลสเตและสหภาพยุโรป ร่วมจัดทำวีดิทัศน์อวยพรวันสงกรานต์เพื่อร่วมส่งความสุขความปรารถนาดีให้แก่พี่น้องชาวไทย โดยรับชมได้ที่https://youtu.be/K6wP1gBLZVU
รัฐมนตรีว่าการกระทรวงวัฒนธรรม กล่าวอีกว่า วธ.ขอขอบคุณสถานเอกอัครราชทูตฯทุกประเทศที่ได้ร่วมจัดทำวีดิทัศน์ส่งความสุขความปรารถนาดีแก่ชาวไทย เนื่องในโอกาสเทศกาลสำคัญและร่วมกันสืบสานคุณค่าประเพณีสงกรานต์ของไทย ซึ่งวธ.จะเผยแพร่วีดิทัศน์ดังกล่าวทั้งในประเทศไทยและต่างประเทศ เพื่อเชื่อมความสัมพันธ์ระหว่างประเทศและส่งเสริมการท่องเที่ยวประเทศไทยในมิติทางวัฒนธรรม และทำให้ชาวต่างชาติได้รู้จักประเพณีสงกรานต์ของไทยมากยิ่งขึ้น ทั้งนี้ ที่ผ่านมาสถานเอกอัครราชทูตต่างประเทศในประเทศไทยได้ร่วมมือกับวธ.เผยแพร่ศิลปวัฒนธรรมของไทยด้วยดีตลอดมา โดยสถานเอกอัครราชทูตฯได้จัดทำวีดิทัศน์เนื่องในโอกาสต่างๆอย่างต่อเนื่อง เช่น วันภาษาไทยแห่งชาติ วันปีใหม่ และวันปีใหม่ไทยหรือวันสงกรานต์ เป็นต้น
วันจันทร์ที่ 2 สิงหาคม 2564
วธ.รุกทำหนังสั้นปลูกฝังคุณธรรม จริยธรรมแก่เด็กเยาวชน เตรียมเผยแพร่ผ่านสื่อต่างๆ เป็นแบบอย่างแก่สังคม
วธ.รุกทำหนังสั้นปลูกฝังคุณธรรม จริยธรรมแก่เด็กเยาวชน เตรียมเผยแพร่ผ่านสื่อต่างๆ เป็นแบบอย่างแก่สังคม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า จากการที่กระทรวงวัฒนธรรม(วธ.) มีนโยบายส่งเสริมคุณธรรม จริยธรรม สร้างจิตสำนึก ค่านิยมและวิถีชีวิตที่ดีงามในสังคมไทยผ่านกิจกรรม โครงการ สื่อต่างๆ ไปสู่ประชาชนตามแผนแม่บทส่งเสริมคุณธรรมแห่งชาติ ฉบับที่ 1 ( พ.ศ.2559-2564) ล่าสุดได้จัดทำโครงการสร้างภาพยนตร์ส่งเสริมสังคมที่นำเสนอเนื้อหาเข้ากับบริบทวิถีชีวิตของคนไทยในสถานการณ์ปัจจุบันอย่างสร้างสรรค์และมีคุณค่าแก่การยกย่องเชิดชู สร้างบันดาลใจให้แก่ผู้ที่ได้รับชมผ่านมิติด้านศาสนา ศิลปะและวัฒนธรรมโดยจัดทำในรูปแบบสื่อภาพยนตร์สั้น เพื่อเผยแพร่ไปยังเด็ก เยาวชนและประชาชนอย่างทั่วถึง
นายอิทธิพล กล่าวอีกว่า สำหรับภาพยนตร์สั้นที่จะผลิตมี 2 เรื่อง ได้แก่ เรื่องที่ 1 “ปากดี” เป็นเรื่องของเด็กชายพิการแขนขามาตั้งแต่เกิด แม้ใช้ชีวิตในโรงเรียนและสังคมอย่างลำบากเพราะความพิการ ทำให้สังคมรอบข้างไม่ยอมรับ แต่เขาไม่ย่อท้อได้ฝึกทักษะใช้ปากสร้างงานศิลปะจนเก่งและสร้างสรรค์สิ่งดีๆให้แก่ชีวิตตัวเอง จนเรียนได้ถึงปริญญาเอกด้วยแรงใจและการสนับสนุนจากครูและครอบครัว
ส่วนเรื่องที่ 2 “10 บาทของครู” เป็นเรื่องของครูใหญ่วัย 73 ปีที่ขายห่อหมกราคา 10 บาททุกวัน เพื่อนำเงินมาเป็นค่าอาหารแก่เด็กยากไร้ในโรงเรียน แต่เงินของครูใหญ่ถูกนักเรียนหญิงชายสองพี่น้องขโมย นักเรียนหญิงนำไปช่วยเหลือแม่ที่นอนป่วยอยู่บ้าน ขณะที่นักเรียนชายนำไปเล่นเกม เมื่อครูใหญ่รู้เรื่องนักเรียนหญิงก็ตามไปที่บ้านและให้เงินช่วยเหลือ นักเรียนชายกลับบ้านมาเห็นครูใหญ่นำเงินมาช่วยเหลือแม่ เขาได้ช่วยครูใหญ่ขายของอย่างภาคภูมิใจ
รัฐมนตรีว่าการกระทรวงวัฒนธรรม กล่าวด้วยว่า ขณะนี้ได้ถ่ายทำภาพยนตร์ทั้ง 2 เรื่องเสร็จเรียบร้อยแล้ว และเตรียมเผยแพร่ผ่านสื่อต่างๆ เพื่อส่งเสริมปลูกฝังคุณธรรม จริยธรรม ความอดทน เสียสละ มีน้ำใจ และความกตัญญูให้แก่เด็กและเยาวชนต่อไป เพื่อเป็นแบบอย่างแก่สังคม
วันจันทร์ที่ 2 สิงหาคม 2564
​PM chairs handover ceremony of COVID-19 vaccines from the U.S.
​PM chairs handover ceremony of COVID-19 vaccines from the U.S.
August 2, 2021, at 09.00 hrs, at the Purple Room, Thai KHu Fah Building, Government House, Prime Minister and Defense Minister Gen. Prayut Chan-o-cha presided over the handover ceremony of COVID-19 vaccines given by the United States of America to Thailand. Attending the ceremony was Mr. Michael Heath, Chargé d’ Affaires, a.i., Embassy of the United States of America in Bangkok, as the representative of the U.S. Government. Government Spokesperson Anucha Burapachaisri disclosed gist of the meeting as follows:
The Prime Minister thanked U.S. Government for the donation of COVID-19 vaccines, which reflects over 188 years of long-standing and tightknit relations and friendship between the two countries. This also underscores the commitment of both the Governments to join forces in tackling the COVID-19 situation. The donated vaccines will be useful for Thailand in its endeavor to control spread of the COVID-19 pandemic. He also thanked U.S. Senator Tammy Duckworth and all concerned agencies for pushing forward provision of additional 1 million doses of vaccines, and to the U.S. Government for taking good care of Thai citizens and businesses. The Prime Minister affirmed that the Government would properly administer and allocate vaccines to ensure utmost benefits to the Thai people.
The Chargé d’ Affaires, a.i. of the U.S. Embassy in Bangkok expressed pleasure, on behalf of the U.S. Government, to hand over COVID-19 vaccines (Pfizer) to the Thai Government, and to be part of the country’s effort to curb the disease spread. Thailand and the U.S. have had long-standing cooperation in all dimensions, including public health cooperation which would be further enhanced through the handover of vaccines today. The Chargé d’ Affaires, a.i. of the U.S. Embassy in Bangkok also expressed appreciation toward the Thai Government, Ministry of Foreign Affairs, and Ministry of Public Health for taking good care of the U.S. citizens in the country during the pandemic, and hoped that the COVID-19 situation in Thailand would soon ease.
The total of 1,503,450 doses of Pfizer-BioNTech vaccines have already reached Thailand on July 30, 2021.
วันพฤหัสบดีที่ 19 พฤษภาคม 2565
“เฉลิมชัย” โชว์ความสำเร็จแปลงใหญ่มังคุดตำบลลำภี ดีเด่นระดับจังหวัด ปี 65
“เฉลิมชัย” โชว์ความสำเร็จแปลงใหญ่มังคุดตำบลลำภี ดีเด่นระดับจังหวัด ปี 65
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามผลการดำเนินงานแปลงใหญ่มังคุดและพบปะเกษตรกรโดยมีนางกันตวรรณตันเถียรกุลจรรยาวิวัฒน์ประธานคณะกรรมาธิการเกษตรและสหกรณ์สมาชิกสภาผู้แทนราษฎรจังหวัดพังงาและผู้บริหารกระทรวงเกษตรและสหกรณ์เข้าร่วมณที่ทำการแปลงใหญ่มังคุดตำบลลำภีหมู่ที่2บ้านตีนเป็ดต.ลำภีอ.ท้ายเหมืองจ.พังงาโดยแปลงใหญ่แห่งนี้จัดตั้งขึ้นในปี2563โดยสำนักงานเกษตรอำเภอท้ายเหมืองมีสมาชิกรวม85รายพื้นที่ให้ผลผลิตมังคุดรวม380ไร่ซึ่งแปลงใหญ่มังคุดตำบลลำภีนี้ได้รับคัดเลือกให้เข้ารับรางวัลแปลงใหญ่ดีเด่นระดับจังหวัดประจำปี2565
รัฐมนตรีว่าการกระทรวงเกษตรและสหกรณ์กล่าวว่าการดำเนินงานในส่วนของกระทรวงเกษตรและสหกรณ์ได้มอบหมายให้กรมส่งเสริมการเกษตรโดยสำนักงานเกษตรจังหวัดพังงาและสำนักงานเกษตรอำเภอท้ายเหมืองเข้าไปดำเนินถ่ายทอดความรู้และสนับสนุนปัจจัยการผลิตโดยด้านความรู้มุ่งเน้นการบริหารจัดการกลุ่มการลดต้นทุนและเพิ่มผลผลิตสนับสนุนแปลงเรียนรู้6แปลงเป็นแปลงเรียนรู้ด้านระบบน้ำการจัดการต้นและการใช้ปุ๋ยซึ่งปีงบประมาณ2564ได้ถ่ายทอดความรู้โดยมุ่งเน้นการบำรุงรักษาสวนการพัฒนาคุณภาพผลผลิตและสนับสนุนแปลงเรียนรู้ระบบน้ำ1แปลงและในปีงบประมาณ2565ถ่ายทอดความรู้โดยมุ่งเน้นการตลาดและการจัดการผลผลิตหลังเก็บเกี่ยวและสนับสนุนวัสดุอุปกรณ์อาทิตะกร้าใส่ผลไม้และอุปกรณ์ตรวจวัดดินเพื่อเป็นพื้นฐานในการจัดตั้งจุดรับซื้อผลผลิตต่อไปในอนาคต
สำหรับแผนพัฒนาแปลงใหญ่มังคุดตำบลลำภีในอนาคตได้มีการวางแผนด้านการผลิตเพื่อสานต่อกระบวนการโรงเรียนเกษตรกรมังคุดตลอดจนสรุปผลและถอดบทเรียนที่ได้รับนำมาปรับปรุงวางแผนรับมือในปีถัดไปส่วนด้านการตลาดมีแผนที่จะรวมตัวผลผลิตเพื่อขายในตลาดออนไลน์และเปิดจุดรับซื้อของกลุ่มที่จะเป็นศูนย์กลางในการส่งไปยังพ่อค้าหรือตลาดค้าส่งโดยตรงอีกทั้งยังจะพัฒนาคุณภาพผลผลิตและการเพิ่มมูลค่าใช้กระบวนการวิสาหกิจชุมชนเข้ามามีส่วนร่วมในการเพิ่มมูลค่าด้วยการแปรรูปและการเก็บรักษาให้ยาวนานขึ้นทำให้สามารถจำหน่ายผลผลิตมังคุดได้ตลอดทั้งปี
"โครงการระบบส่งเสริมเกษตรแบบแปลงใหญ่เป็นหนึ่งในโครงการสำคัญในการปฏิรูปภาคการเกษตรของประเทศไทยโดยมุ่งเน้นการรวมกลุ่มของเกษตรกรรายย่อยในพื้นที่ใกล้เคียงกันที่พร้อมจะพัฒนาการผลิตและการตลาดร่วมกันตามนโยบายตลาดนำการผลิตมุ่งผลักดันให้เกิดการรวมกลุ่มเพื่อร่วมกันจัดหาปัจจัยการผลิตที่มีคุณภาพดีราคาถูกและใช้เทคโนโลยีการผลิตที่เหมาะสม"ดร.เฉลิมชัยกล่าว
นอกจากนี้รัฐมนตรีว่าการกระทรวงเกษตรและสหกรณ์ได้มอบต้นกระท่อมและต้นมัลเบอร์รี่ให้กับตัวแทนเกษตรกรเยี่ยมชมกิจกรรมการรวบรวมคัดแยกผลมังคุดทิพย์พังงาและกระจายผลผลิตของกลุ่มแปลงใหญ่มังคุดตำบลลำภีพร้อมเยี่ยมชมนิทรรศการของหน่วยงานในสังกัดด้วย
วันอังคารที่ 16 สิงหาคม 2565
รัฐบาลจัดงาน ภูษาศิลป์ จากท้องถิ่นสู่สากล สืบสานภูมิปัญญาผ้าไทย
วันพฤหัสบดีที่ 11 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสืบสานภูมิปัญญาผ้าไทย โดยจัดงาน “ภูษาศิลป์ จากท้องถิ่นสู่สากล” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา และวันผ้าไทยแห่งชาติ 12 ส.ค.2565 โดยจัดแสดงนิทรรศการผ้าไทยที่สะท้อนอัตลักษณ์ของทั้ง 76 จังหวัดของไทย เช่น ผ้าทอลายดอกปีบ จ.พิษณุโลก ผ้าซิ่นตีนจกลายปลาสังคโลก จ.สุโขทัย ผ้าลายแคนแก่นคูน จ.ขอนแก่น และผ้าลายแก้วชิงดวง จ.ตรัง ผู้สนใจเข้าชมงานได้ตั้งแต่วันนี้(11) – 14 ส.ค.2565 ที่ชั้น 5 รอยัล พารากอน ฮอลล์ ศูนย์การค้าสยามพารากอน นอกจากนี้ ยังได้รวบรวมความรู้ไว้ในรูปแบบ E-Book เพื่อประโยชน์ในการศึกษาต่อไป ผู้สนใจสอบถามได้ที่ สายด่วนวัฒนธรรม 1765
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 30 ธันวาคม 2564
สรุปปริมาณการเดินทางด้วยระบบราง ของประชาชน ช่วงเทศกาลปีใหม่ 2565 (วันแรก วันที่ 29 ธันวาคม 2564)
...
กรมการขนส่งทางราง (ขร.) กระทรวงคมนาคม สรุปปริมาณการเดินทางด้วยระบบรางของประชาชนช่วงเทศกาลปีใหม่ 2565 พบว่า วันที่ 29 ธันวาคม 2564 ซึ่งเป็นวันแรกของเทศกาลปีใหม่ 2565 มีประชาชนมาใช้บริการระบบราง รวมทั้งสิ้นจำนวน 708,014 คน แบ่งเป็นรถไฟระหว่างเมืองของการรถไฟแห่งประเทศไทย (รฟท.) จำนวน 43,790 คน และรถไฟฟ้าในเขตกรุงเทพมหานครและปริมณฑลและรถไฟชานเมือง(สายสีแดง) จำนวน 664,224 คน โดยมีรายละเอียดดังนี้
1. รถไฟของ รฟท. จำนวน43,790 คน แบ่งเป็นผู้โดยสารเชิงพาณิชย์ 17,061 คนและเชิงสังคม 26,729คน โดยมีผู้โดยสารขาออกจำนวน 24,434 คน และผู้โดยสารขาเข้า 19,356 คน และพบว่า สายตะวันออกเฉียงเหนือมีผู้ใช้บริการมากสุดถึง 12,670 คน (ผู้โดยสารขาออก 7,716 คน ผู้โดยสารขาเข้า 4,954 คน) รองลงมาคือสายใต้ จำนวน 11,936 คน (ผู้โดยสารขาออก 6,409 คน ผู้โดยสารขาเข้า 5,527 คน)
2. ระบบรถไฟฟ้า จำนวน 664,224 คนประกอบด้วย รถไฟฟ้า Airport Rail Link จำนวน 29,513 คน รถไฟฟ้าชานเมือง (สายสีแดง) จำนวน8,109 คน รถไฟฟ้าสายเฉลิมรัชมงคล (สีน้ำเงิน) จำนวน 186,772 คน รถไฟฟ้าสายฉลองรัชธรรม (สีม่วง) จำนวน 26,769 และรถไฟฟ้าบีทีเอส (สีเขียวและสีทอง) จำนวน 413,061 คน โดย รฟท. ได้เพิ่มตู้โดยสารพ่วงไปกับขบวนรถปกติ และส่วนระบบรถไฟฟ้าในช่วงชั่วโมงเร่งด่วนเช้าและเย็นได้เพิ่มรถเสริม รวม 18 เที่ยว ได้แก่ Airport Rail Link เพิ่มรถเสริมจำนวน 4 เที่ยว BTS สายสุขุมวิท เพิ่มรถเสริมจำนวน 8 เที่ยว และสายเฉลิมรัชมงคล (สีน้ำเงิน) เพิ่มรถเสริมจำนวน 6 เที่ยว
สำหรับด้านความปลอดภัย มีอุบัติเหตุรถไฟของ รฟท. จำนวน 1 ครั้ง และมีรถไฟฟ้าขัดข้องจำนวน 1ครั้ง ดังนี้
1. เมื่อเวลา 04.22 น. เกิดอุบัติเหตุขบวนด่วนพิเศษที่ 14(เชียงใหม่-กรุงเทพ) เฉี่ยวชนคนเดินเท้าระหว่างสถานีท่าเรือ-สถานีหนองวิวัฒน์ จ.พระนครศรีอยุธยา ส่งผลให้มีผู้เสียชีวิตที่เกิดเหตุ เป็นชาย 1 ราย ทราบต่อมาชื่อนายสมศักดิ์ จันทร์ตรี อายุ 59 ปี
2. เมื่อเวลา 08.26 น. รถไฟฟ้า BTS ขบวนหมายเลข 35 ขัดข้องที่สถานีคูคต ฝั่งมุ่งหน้าสถานีปลายทางเคหะฯ ดำเนินการเปลี่ยนถ่ายผู้โดยสาร จากนั้นนำขบวนรถออกจากการให้บริการทต่อมาเวลา 08.45น. สายสุขุมวิทเดินรถได้ตามปกติ
นอกจากนี้มีเหตุด้านความมั่นคง 1 ครั้งเมื่อเวลา 06.25 น.รับแจ้งศูนย์ตันหยงมัสว่ามีคนร้ายขว้างปาระเบิดใส่ศูนย์ปฏิบัติการพิเศษ (นปพ.) รือเสาะ ก่อนถึงประแจเบอร์ 1 ด้านทิศเหนือของสถานีรือเสาะในเขตรถไฟ เจ้าหน้าที่ฝ่ายความมั่นคงตรวจสอบพื้นที่ ไม่มีผู้บาดเจ็บแต่อย่างใด ทรัพย์สินของ รฟท. ไม่ได้รับความเสียหาย
สำหรับในวันนี้ (30 ธ.ค.64) คาดว่าจะมีประชาชนเดินทางออกต่างจังหวัดมากที่สุด โดยกรมการขนส่งทางรางประสาน รฟท. เพิ่มตู้โดยสารเพิ่มเติมไปกับขบวนรถทางไกล และจัดขบวนรถพิเศษช่วยการโดยสาร ขบวนที่ 5 เส้นทางกรุงเทพ - เชียงใหม่ 1 ขบวน และเตรียมริ้วขบวนรองรับเพิ่มเติมควบคู่กับการประเมินผู้โดยสารช่วงเย็น รวมทั้งประสานผู้ให้บริการรถไฟฟ้าเพิ่มความถี่ในการให้บริการในช่วงเย็นของวันนี้
วันอังคารที่ 1 กุมภาพันธ์ 2565
“ศุลกากร” ขานรับนโยบายรัฐบาล “ห้ามส่งออกหมู - ของผิด กม.” พร้อมอำนวยความสะดวกการส่งออกไทย หลังส่งสัญญาณฟื้นตัว
.....
กรมศุลกากร เผย ตามที่รัฐบาลได้ออกมาตรการห้ามส่งออกสุกรมีชีวิตออกนอกราชอาณาจักรเป็นเวลา 3 เดือน เนื่องจากราคาเนื้อหมูในประเทศมีราคาสูงขึ้นนั้น ได้มีการกำชับให้ทุกหน่วยป้องกันการลักลอบการส่งออกสุกร รวมถึงสินค้าผิดกฎหมายไปต่างประเทศอย่างเต็มที่ เพื่อรักษาผลประโยชน์ของประเทศและประชาชน
.
สำหรับด้านการส่งออกหลังมีการคาดการณ์ว่าในปี 65 เศรษฐกิจไทยยังคงส่งสัญญาณดีและขยายตัวต่อเนื่อง ส่งผลให้มีผู้ใช้บริการด้านพิธีการศุลกากรเพิ่มขึ้น จึงเร่งเตรียมบุคลากรพร้อมให้บริการตลอด 24 ชม. เพื่ออำนวยความสะดวกทางการค้าควบคู่การควบคุมทางศุลกากร มุ่งสร้างรายได้ให้ผู้ประกอบการและกระตุ้นเศรษฐกิจ
#ไทยคู่ฟ้า#ร่วมต้านโควิด19
-------------------
วันจันทร์ที่ 30 สิงหาคม 2564
สำนักงานตำรวจแห่งชาติ ชี้แจงข้อวิจารณ์การดำเนินคดีนายตำรวจที่ซ้อมผู้ต้องหาจนเสียชีวิต
โฆษกสำนักงานตำรวจแห่งชาติ ระบุ ตร.พิจารณาใช้เครื่องพันธนาการผู้ต้องหาตามหลัก “ความจำเป็นและสมควรแก่เหตุ” และดำเนินการทางกฎหมายอย่างรวดเร็วและเด็ดขาด
วันที่ 29 สิงหาคม 2564 พลตำรวจตรี ยิ่งยศ เทพจำนงค์ รองผู้บัญชาการตำรวจภูธรภาค 2 โฆษกสำนักงานตำรวจแห่งชาติ ชี้แจง ดังนี้
1.การใช้เครื่องพันธนาการผู้ต้องหานั้น เจ้าหน้าที่ตำรวจพิจารณาใช้ตามหลัก “ความจำเป็นและสมควรแก่เหตุ” กรณีผู้กำกับโจ้เข้ามอบตัวและปรากฎภาพในสื่อต่าง ๆ ช่วงระหว่างนั่งอยู่ โดยมีเจ้าหน้าที่ตำรวจอยู่ในบริเวณดังกล่าวจำนวนมาก มีการรักษาความปลอดภัยและป้องกันมิให้ผู้กระทำผิดหลบหนี ซึ่งในส่วนของ “สายเคเบิล” ที่นำมาใช้พันข้อมือ (Cable tie) ผู้กำกับโจ้นั้น มีคุณสมบัติที่ทนทานสามารถใช้เป็นเครื่องพันธนาการได้ และสายเคเบิลดังกล่าวก็ยัง “ถูกใช้โดยเจ้าหน้าที่ตำรวจในนานาอารยประเทศ” เช่นกัน “การแจ้งสิทธิแก่ผู้ต้องหา” นั้น เป็นไปตามที่บัญญัติไว้ใน “ประมวลกฎหมายวิธีพิจารณาความอาญา” ซึ่งการที่เจ้าหน้าที่ตำรวจแจ้งสิทธิแก่ผู้ต้องหา ก็เป็นการปฏิบัติหน้าที่ตามกฎหมายอย่างถูกต้องครบถ้วนแล้ว ในส่วนของผู้ต้องหา “มีสิทธิที่จะให้การ หรือ ไม่ให้การก็ได้” โดยเจ้าหน้าที่ตำรวจจะได้สืบสวน สอบสวน รวบรวมพยานหลักฐาน สรุปสำนวนคดีส่งไปยังพนักงานอัยการและนำคดีขึ้นสู่ศาล เพื่อพิจารณาตามกระบวนการยุติธรรมต่อไป
2. คลิปภาพเหตุการณ์ที่เกิดขึ้น เป็นพยานหลักฐานสำคัญที่อาจใช้ลงโทษผู้กระทำผิดกฎหมายได้ ซึ่ง “หากมีการร้องขอจากผู้ที่ถูกข่มขู่ คุกคาม” จากผู้กระทำผิด เจ้าหน้าที่ตำรวจก็พร้อมที่จะปฏิบัติหน้าที่ดูแล รักษาความปลอดภัยให้อย่างเต็มที่ ซึ่งในคดีนี้ เจ้าหน้าที่ตำรวจสามารถติดตาม “จับกุม” นำตัว “7 ผู้ต้องหา” เข้าสู่กระบวนการยุติธรรมได้ทั้งหมดทุกคนที่ถูกออกหมายจับแล้ว จึงขอให้พี่น้องประชาชนเชื่อมั่นและติดตามความคืบหน้าต่อไป
3.ตามคดีที่เกิดขึ้น ผู้กระทำผิดมีการใช้กำลังทำร้ายร่างกายผู้เสียหาย จนนำไปสู่ความสูญเสีย ซึ่งสำนักงานตำรวจแห่งชาติไม่ได้นิ่งนอนใจ เมื่อปรากฏพยานหลักฐานการกระทำผิดอย่างชัดเจน ได้มีการดำเนินการทางวินัยและทางอาญา ตามกฎหมายอย่าง “เด็ดขาดและรวดเร็ว” โดยมีการออกหมายจับเจ้าหน้าที่ตำรวจที่กระทำความผิด และสามารถติดตาม “จับกุมเจ้าหน้าที่ตำรวจทุกคนที่ถูกออกหมายจับมาได้อย่างครบถ้วนแล้ว”
กรณีดังกล่าวจะเป็นตัวอย่าง “เตือนใจ” แก่เจ้าหน้าที่ตำรวจ ให้ปฏิบัติหน้าที่อยู่ในกรอบของกฎหมายอย่างเคร่งครัด
วันศุกร์ที่ 18 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 17 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 17 มีนาคม 2565 พบการกระทำผิด จำนวน 579 คดี คิดเป็นเงินค่าปรับ 8.41 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 11 - 17 มีนาคม 2565) พบว่ามีการกระทำผิด จำนวน 579 คดี คิดเป็นเงินค่าปรับ 8.41 ล้านบาท โดยแยกเป็น สุรา จำนวน 331 คดี ค่าปรับ 2.51 ล้านบาท ยาสูบ จำนวน 185 คดี ค่าปรับ 4.11 ล้านบาท ไพ่ จำนวน 12 คดี ค่าปรับ 0.08 ล้านบาท น้ำมันและผลิตภัณฑ์น้ำมัน จำนวน 17 คดี ค่าปรับ 0.17 ล้านบาท น้ำหอม จำนวน 3 คดี ค่าปรับ 0.24 ล้านบาท รถจักรยานยนต์ จำนวน 15 คดี ค่าปรับ 0.49 ล้านบาท และสินค้าอื่น ๆ จำนวน 16 คดี ค่าปรับ 0.81 ล้านบาท โดยมีของกลางแยกเป็นน้ำสุรา จำนวน 5,081.075 ลิตร ยาสูบ จำนวน 6,129 ซอง ไพ่ จำนวน 1,198 สำรับ น้ำมันและผลิตภัณฑ์น้ำมัน จำนวน 4,855.000 ลิตร น้ำหอม จำนวน 331 ขวด รถจักรยานยนต์ จำนวน 17 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 17 มีนาคม 2565 พบว่ามีการกระทำผิด จำนวน 12,854 คดี คิดเป็นเงินค่าปรับ 239.94 ล้านบาท โดยแยกเป็น สุรา จำนวน 6,805 คดี ค่าปรับ 62.36 ล้านบาท ยาสูบ จำนวน 4,525 คดี ค่าปรับ 119.14 ล้านบาท ไพ่ จำนวน 220 คดี ค่าปรับ 2.09 ล้านบาท น้ำมันและผลิตภัณฑ์น้ำมัน จำนวน 327 คดี ค่าปรับ 17.48 ล้านบาท น้ำหอม จำนวน 65 คดี ค่าปรับ 3.09 ล้านบาท รถจักรยานยนต์ จำนวน 616 คดี ค่าปรับ จำนวน 14.60 ล้านบาท และสินค้าอื่น ๆ จำนวน 296 คดี ค่าปรับ 21.18 ล้านบาท โดยมีของกลางแยกเป็นน้ำสุรา จำนวน 93,537.845 ลิตร ยาสูบ จำนวน 2,714,675 ซอง ไพ่ จำนวน 14,825 สำรับ น้ำมันและผลิตภัณฑ์น้ำมัน จำนวน 544,438.000 ลิตร น้ำหอม จำนวน 83,298 ขวด รถจักรยานยนต์ จำนวน 753 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันอาทิตย์ที่ 21 พฤศจิกายน 2564
กระทรวงยุติธรรมเตรียมการนำเสนอรายงานประเทศฯ ด้วยวาจาต่อคณะกรรมการสหประชาชาติประจำอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ
กระทรวงยุติธรรมเตรียมการนำเสนอรายงานประเทศฯ ด้วยวาจาต่อคณะกรรมการสหประชาชาติประจำอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ
ในวันเสาร์ที่ ๒๐ พฤศจิกายน ๒๕๖๔ เวลา ๐๙.๓๐ - ๑๙.๐๐ น. ตามเวลาท้องถิ่น ณ กรุงเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะหัวหน้าคณะผู้แทนไทยในการนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ได้เป็นประธานการหารือร่วมกับคณะผู้แทนไทยฯ ณ ที่ทำการคณะผู้แทนถาวรแห่งสหประชาชาติ ประจำนครเจนีวา สมาพันธรัฐสวิส เพื่อเตรียมการนำเสนอรายงานประเทศฯ ด้วยวาจาต่อคณะกรรมการสหประชาชาติประจำอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ และผู้แทนจากหน่วยงานต่างๆ เข้าร่วม พร้อมทั้งมีนางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ พร้อมด้วยเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการ
ทั้งนี้ ในเวลา ๑๖.๐๐ - ๑๗.๐๐ น . ตามเวลาท้องถิ่น ปลัดกระทรวงยุติธรรม พร้อมด้วยอธิบดีกรมคุ้มครองสิทธิและเสรีภาพ คณะเจ้าหน้าที่จากกรมคุ้มครองสิทธิและเสรีภาพ และกระทรวงยุติธรรม ได้หารือ แลกเปลี่ยนแนวทางการดำเนินงานของประเทศไทยและสมาพันธรัฐสวิส ร่วมกับ Ms. Ruth Dreifuss รองประธาน International Commission against death penalty และอดีตประธานาธิบดีสมาพันธรัฐสวิส ในประเด็นต่างๆ อาทิ การป้องกันและปราบปรามยาเสพติด พัฒนาการทั้งมาตรการนโยบาย กฎหมาย และแนวปฏิบัติด้านยาเสพติด การบำบัดผู้ติดยาเสพติด การดำเนินการเพื่อเปลี่ยนแปลงโทษประหารชีวิต การดูแลผู้ต้องขังท่ามกลางการแพร่ระบาดของไวรัสโคโรน่า (โควิด-19) และสถานการณ์การแพร่ระบาดของโควิด-19 และการฉีดวัคซีนป้องกันโรคดังกล่าวของทั้งสองประเทศ ซึ่งคุณ Ruth ได้ขื่นชมการดำเนินการต่างๆของประเทศไทย พร้อมทั้งให้ข้อคิดเห็นและข้อเสนอแนะเพื่อพัฒนาการดำเนินงานของไทย รวมทั้งมีความยินดีจะได้มีการแลกเปลี่ยนและหารือแนวทางการดำเนินการร่วมกันในอนาคต
สำหรับการนำเสนอรายประเทศฯ ด้วยวาจาต่อคณะกรรมการสหประชาชาติฯ มีกำหนดจัดขึ้นระหว่างวันที่ ๒๒ - ๒๓ พฤศจิกายน ๒๕๖๔ ณ สำนักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
วันพฤหัสบดีที่ 7 กรกฎาคม 2565
ดีอีเอส จัดพิธีรับพระราชทานเครื่องราชอิสริยาภรณ์ฯ ปี 2564 ให้แก่ข้าราชการและบุคลากรกระทรวงดิจิทัล-หน่วยงานในสังกัด 24 ราย
ดีอีเอส จัดพิธีรับพระราชทานเครื่องราชอิสริยาภรณ์ฯ ปี 2564 ให้แก่ข้าราชการและบุคลากรกระทรวงดิจิทัล-หน่วยงานในสังกัด 24 ราย
เมื่อวันที่ 7 กรกฎาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย และชั้นต่ำกว่าสายสะพาน ประจำปี 2564 ให้แก่ข้าราชการและบุคลากรกระทรวงดิจิทัลเพื่อเศรษฐกิจและสังคม โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลฯ กล่าวรายงาน มีผู้เข้ารับพระราชทานทั้งสิ้น จำนวน 24 ราย ประกอบด้วย สำนักงานรัฐมนตรี 1 ราย สำนักงานปลัดกระทรวง 3 ราย กรมอุตุนิยมวิทยา 8 ราย สำนักงานสถิติแห่งชาติ 12 ราย ณ หอประชุม บริษัท โทรคมนาคมแห่งชาติ จำกัด (มหาชน) ในการนี้มีนางสาวกรรวี สิทธิชีวภาค ผู้ตรวจราชการกระทรวงดิจิทัลฯ เข้าร่วมงานด้วย
**************************
วันพฤหัสบดีที่ 14 เมษายน 2565
“ขับไม่ดื่ม ดื่มไม่ขับ” ลดเสี่ยงอุบัติเหตุช่วงสงกรานต์ แนะใช้ Family Bubble and Seal ลดเสี่ยงโควิดในครอบครัว
.....
กระทรวงสาธารณสุข ชี้ เทศกาลสงกรานต์มีการเดินทางมากขึ้น เพิ่มความเสี่ยงอุบัติเหตุทางถนน ทำให้บาดเจ็บและเสียชีวิตมากขึ้นได้ จึงขอให้ยึดหลัก “ขับไม่ดื่ม ดื่มไม่ขับ” เข้มมาตรการป้องกันโควิด-19 ตรวจ ATK ก่อนกลับบ้านพบญาติผู้ใหญ่ เพื่อป้องกันการแพร่กระจายเชื้อ เมื่อกลับถึงบ้านแล้วใช้มาตรการ Family bubble and seal รดน้ำขอพร รับประทานอาหาร ฉลองกันในครอบครัว หลีกเลี่ยงการออกไปสังสรรค์นอกบ้าน เพราะอาจนำเชื้อโรคกลับมาติดผู้สูงอายุในครอบครัว
.
และเน้นย้ำให้ปฏิบัติตามมาตรการ 3 ด่าน 3 ม. คือ ด่านตัวเอง ด่านครอบครัว ด่านชุมชน และ ไม่เมา สวมหมวก ใส่แมสก์ ผู้ขับขี่ยานพาหนะต้องใช้อุปกรณ์นิรภัยทุกครั้ง ช่วยป้องกันความสูญเสีย เดินทางกลับบ้านท่องเที่ยวอย่างปลอดภัย
.
พร้อมสั่งการโรงพยาบาลในสังกัดเตรียมทีมปฏิบัติการฉุกเฉินดูแลรักษาและส่งต่อ ออกตรวจตราเข้มการกระทำผิดกฎหมายควบคุมเครื่องดื่มแอลกอฮอล์ หากประชาชนพบเห็นผู้กระทำผิดกฎหมาย แจ้งได้ที่ศูนย์ร้องเรียนบุหรี่และสุรา สำนักงานคณะกรรมการควบคุมเครื่องดื่มแอลกอฮอล์ 0-2590-3342 หรือสายด่วน 1422 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันเสาร์ที่ 12 กุมภาพันธ์ 2565
โฆษกรัฐบาล เผย “นายกฯ” ปลื้มประชาชนตอบรับคนละครึ่ง เฟส 4 ลงทะเบียนเต็ม 29 ล้านสิทธิแล้ว  ขณะยอดค่าใช้จ่ายมาตรการลดค่าครองชีพของรัฐ เพียง 10 วัน พุ่ง 2.3 หมื่นล้านบาท
โฆษกรัฐบาล เผย “นายกฯ” ปลื้มประชาชนตอบรับคนละครึ่ง เฟส 4 ลงทะเบียนเต็ม 29 ล้านสิทธิแล้ว  ขณะยอดค่าใช้จ่ายมาตรการลดค่าครองชีพของรัฐ เพียง 10 วัน พุ่ง 2.3 หมื่นล้านบาท
วันที่ 12 ก.พ. 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีกว่าการกระทรวงกลาโหม มีความยินดีที่กระแสตอบรับจากประชาชนพอใจและชื่นชอบมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ของรัฐบาล ทั้ง 3 โครงการ โดยหลังเปิดให้ใช้จ่ายเมื่อวันที่ 1 กุมภาพันธ์ 2565 ความคืบหน้าการใช้จ่ายล่าสุด (ข้อมูล ณ วันที่ 10 กุมภาพันธ์ 2565) ผู้ใช้สิทธิ สะสม รวม 34.42 ล้านคน ยอดใช้จ่าย สะสม รวม 23,032.55 ล้านบาท แบ่งเป็น 1. โครงการคนละครึ่ง ระยะที่ 4 มีผู้ใช้สิทธิสะสม 22.23 ล้านคน ยอดใช้จ่ายสะสม 20,612.3 ล้านบาท แบ่งเป็นส่วนที่ประชาชนจ่ายสะสม 10,433.8 ล้านบาท และรัฐร่วมจ่ายสะสม 10,178.5 ล้านบาท 2. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 11.32 ล้านคน ยอดใช้จ่ายสะสม 2,248.45 ล้านบาท และ 3. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 0.87 ล้านคน ยอดใช้จ่ายสะสม 171.80 ล้านบาท
โฆษกประจำสำนักนายกรัฐมนตรี กล่าวเพิ่มเติมว่า ในส่วนของโครงการคนละครึ่ง ระยะที่ 4 ที่ได้เปิดลงทะเบียนสำหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนทั่วไป) เมื่อวันที่ 10 กุมภาพันธ์ 2565 เป็นวันแรก ขณะนี้ มีผู้ลงทะเบียนครบแล้วจำนวน 29 ล้านสิทธิ ซึ่งประชาชนทั่วไปฯ ที่ลงทะเบียนโครงการฯ ระยะที่ 4 สำเร็จ จะสามารถเริ่มใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565 ทั้งนี้ ในส่วนของประชาชนที่เข้าร่วมโครงการคนละครึ่ง ระยะที่ 3 ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกำหนดดังกล่าวจะถูกตัดสิทธิ
"ประชาชนส่วนใหญ่ชื่นชมมาตรการลดภาระค่าครองชีพและฟื้นฟูเศรษฐกิจของรัฐ ขอบคุณรัฐบาล ขอบคุณท่านนายกฯ ในมาตรการช่วยเหลือผู้มีรายได้น้อย ช่วยประคับประคองการบริโภค ทำให้ประชาชนมีการวางแผนการใช้จ่ายที่ดีขึ้น กระตุ้นการจับจ่ายใช้สอยให้คล่องตัวมากขึ้น สอดคล้องกับชีวิตวิถีใหม่ New Normal เศรษฐกิจชุมชนก็ค่อย ๆ ขยายตัว ประชาชน และร้านค้าได้ประโยชน์ร่วมกัน เป็นไปตามความตั้งใจของรัฐบาลในการพลิกโฉมประเทศไทย เร่งฟื้นฟูเศรษฐกิจ และสังคมสู่อนาคต” นายธนกร กล่าว
วันพฤหัสบดีที่ 2 มิถุนายน 2565
โฆษกรัฐบาลเผย “นายก” ขอทุกฝ่ายช่วยกันประคับประคองสถานการณ์โควิด-19  หลังภาพรวมการเปิดสถานบันเทิงเป็นไปด้วยดี ย้ำยังต้องเน้น "สวมหน้ากาก" ป้องกันโควิด-19และโรคทางเดินหายใจอื่นๆ
โฆษกรัฐบาลเผย “นายก” ขอทุกฝ่ายช่วยกันประคับประคองสถานการณ์โควิด-19  หลังภาพรวมการเปิดสถานบันเทิงเป็นไปด้วยดี ย้ำยังต้องเน้น "สวมหน้ากาก" ป้องกันโควิด-19และโรคทางเดินหายใจอื่นๆ  วันนี้ ผู้ติดเชื้อโควิด-19 จำนวน 2,560 ราย
วันนี้ (2 มิถุนายน 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณสถานประกอบการ ผับ บาร์ คาราโอเกะ นักท่องเที่ยวและผู้ใช้บริการ ที่ปฏิบัติตามมาตรการป้องกันและควบคุมการแพร่ระบาดของโรคโควิด-19 อย่างเคร่งครัด และขอให้ทุกฝ่ายช่วยกันดูแล ประคับประคองสถานการณ์โควิด-19 สวมหน้ากากอนามัย เว้นระยะห่าง ล้างมือ โดยภาพรวมการเปิดสถานบันเทิงใน 31 จังหวัด พื้นที่สีฟ้า-สีเขียว เป็นไปด้วยดี อย่างไรก็ตาม นายกรัฐมนตรียังกำชับให้ส่วนราชการที่เกี่ยวข้อง ยังคงต้องติดตามเพื่อประเมินสถานการณ์การติดเชื้อในประเทศ เพื่อนำไปปรับมาตรการในลำดับต่อไป
นายกรัฐมนตรียังย้ำว่า แม้สถานการณ์ในอนาคตดีขึ้น แต่ขณะนี้ทุกคนยังดูแลตนเองอย่างรอบด้าน โดยเฉพาะการ "สวมหน้ากากผ้า/หน้ากากอยามัย" ต่อไป เพื่อลดความเสี่ยงโรคโควิด-19และโรคติดเชี้อจากระบบทางเดินหายใจอี่นๆ ด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,560 ผู้เสียชีวิตเพิ่มขึ้น 34 ราย ผู้ที่กำลังรักษาตัว 36,192 ราย และมียอดผู้ที่หายป่วยกลับบ้านแล้ว 5,605 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,234,145 ราย จำนวนผู้ที่หายป่วยสะสมจำนวน 2,222,813 ราย จำนวนผู้ป่วยปอดอักเสบรักษาตัวอยู่ในโรงพยาบาล 846 ราย
วันพฤหัสบดีที่ 24 มีนาคม 2565
ครม. ไฟเขียว 8,458.38 ลบ. ค่าเสี่ยงภัยบุคลากร ค่าใช้จ่ายผู้ป่วยไร้สิทธิ และจัดซื้อยาแพกซ์โลวิด รักษาโควิด-19
.....
ที่ประชุม ครม. (22 มี.ค. 65) อนุมัติงบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 วงเงิน 8,458.38 ล้านบาท เพื่อเป็นค่าตอบแทนการเสี่ยงภัยของเจ้าหน้าที่ในการปฏิบัติงาน ค่าตอบแทนบุคลากรนอกเหนือภารกิจปกติ (เจ้าหน้าที่ให้บริการฉีดวัคซีนโควิด-19 นอกสถานพยาบาล) ค่ารักษาผู้ป่วยไร้สิทธิการรักษา และจัดซื้อยาแพกซ์โลวิด
.
โดยรัฐบาลมุ่งสร้างขวัญกำลังใจแก่บุคลากรสาธารณสุข ควบคู่กับการจัดหายาและเวชภัณฑ์ที่มีประสิทธิภาพในการรักษาประชาชน ซึ่งขณะนี้ประเทศไทยมีการใช้ยารักษาโควิดอยู่หลายชนิด ทั้งฟ้าทะลายโจร ฟาวิพิราเวียร์ โมลนูพิราเวียร์ เรมดิซิเวียร์ รวมถึงชนิดล่าสุด คือ แพกซ์โลวิด
#ไทยคู่ฟ้า#ร่วมต้านโควิด19
-------------------
วันอังคารที่ 23 สิงหาคม 2565
บขส. ยืนยันจะดำเนินคดีถึงที่สุด หลังพนักงานถูกทำร้ายขณะปฏิบัติหน้าที่
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า จากกรณีที่พนักงานประจำชานชาลาของ บริษัท ขนส่ง จำกัด (บขส.) ได้ถูกทำร้ายร่างกาย ขณะปฎิบัติหน้าที่ บริเวณด้านหลังของสถานีขนส่งผู้โดยสารกรุงเทพ (ปิ่นเกล้า) เมื่อวันที่ 18 สิงหาคม ที่ผ่านมา จากการตรวจสอบพบว่า ผู้ที่ก่อเหตุเป็นผู้เช่าพื้นที่ภายในสถานีขนส่งไม่ใช่วินรถจักรยานยนต์รับจ้างตามที่เป็นข่าว และพบว่าผู้ก่อเหตุมีพฤติกรรมไม่เหมาะสม ซึ่งเจ้าหน้าที่ บขส. ได้มีการตักเตือนหลายครั้ง แต่ยังพบว่ามีการกระทำผิดอีก โดยผู้เช่าไม่ปฏิบัติตามระเบียบและไม่ปฏิบัติตามสัญญาเช่าพื้นที่ของ บขส.
ทั้งนี้ กรรมการผู้จัดการใหญ่ บขส. ได้สั่งการให้ยกเลิกสัญญาเช่าพื้นที่และประกาศคำสั่งให้ผู้เช่าห้ามเข้าพื้นที่สถานีขนส่งโดยเด็ดขาด รวมทั้งมอบหมายให้ทีมกฎหมายเข้าช่วยเหลือด้านคดีความอย่างเต็มที่
นอกจากนี้ ได้ให้พนักงานที่ถูกทำร้ายมาปฏิบัติหน้าที่ในส่วนกลาง โดย บขส. จะดูแลให้ความเป็นธรรมกับพนักงานอย่างเต็มที่
วันเสาร์ที่ 25 มิถุนายน 2565
โฆษกรัฐบาลเผย "นายกฯ" ชมคนไทยส่วนใหญ่ยังสมัครใจสวมหน้ากากอนามัย แม้ผ่อนคลายข้อกำหนดฯ แล้ว ย้ำการพิจารณามาตรการต่าง ๆ เป็นไปอย่างรอบคอบ  ขณะที่ยอดผู้ป่วยวันนี้ 2,236 ราย
โฆษกรัฐบาลเผย "นายกฯ" ชมคนไทยส่วนใหญ่ยังสมัครใจสวมหน้ากากอนามัย แม้ผ่อนคลายข้อกำหนดฯ แล้ว ย้ำการพิจารณามาตรการต่าง ๆ เป็นไปอย่างรอบคอบ  ขณะที่ยอดผู้ป่วยวันนี้ 2,236 ราย
วันนี้ (25 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่คนไทยส่วนใหญ่ ยังให้ความสำคัญและเห็นประโยชน์การสวมหน้ากากผ้า/หน้ากากอนามัย ด้วยความสมัครใจ เพื่อประโยชน์ด้านสุขอนามัยของตนเองและผู้อื่น แม้จะมีการผ่อนคลายข้อกำหนด ตามความในมาตรา 9 แห่งพระราชกำหนด การบริหารราชการในสถานการณ์ฉุกเฉิน พ.ศ. 2548 ฉบับที่ 46 แล้ว ซึ่งหลักปฏิบัติตนแบบครอบจักรวาล (Universal Prevention) ยังสามารถใช้ได้ทุกสถานที่ ทุกวัน เพื่อความปลอดภัยต่อตนเองและผู้อี่น  ทั้งนี้ รัฐบาลและศูนย์บริหารสถานการณ์โควิด-19 ได้ดำเนินการมาตรการต่าง ๆ ด้วยความรอบคอบ รัดกุม เพื่อแก้ปัญหาโควิด-19 ไปพร้อมๆกับให้ประชาชนสามารถดำเนินกิจกรรมทางเศรษฐกิจ
สำหรับสถานการณ์การแพร่ระบาดของโควิด-19 วันนี้ (25 มิถุนายน 2565) พบผู้ติดเชื้อโควิด-19 รายใหม่ จำนวน 2,236 ราย จำแนกเป็นผู้ป่วยในประเทศ 2,235 รายผู้ป่วยมาจากต่างประเทศ 1 รายผู้ป่วยสะสม 2,288,342 ราย (ตั้งแต่ 1 มกราคม 2565) หายป่วยกลับบ้านแล้ว 1,892 ราย หายป่วยสะสม 2,289,922 ราย (ตั้งแต่ 1 มกราคม 2565) กำลังรักษา 22,786 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 602 ราย และมีผู้เสียชีวิต 16 ราย
..........................
วันพฤหัสบดีที่ 19 พฤษภาคม 2565
รมว.สุชาติ เร่งฝึกทักษะแรงงานส่งออกต่างประเทศ
กระทรวงแรงงาน โดยกรมพัฒนาฝีมือแรงงาน แจงความพร้อมพัฒนาทักษะฝีมือหนุนแรงงานไทยสู่การทำงานทั้งในและต่างประเทศ รับฟื้นตัวจากโควิด-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และการกำกับดูแลของพลเอก ประวิตร วงษ์สุวรรณ ให้ความสำคัญกับการพัฒนาทักษะฝีมือให้แก่แรงงานไทยเป็นอย่างยิ่ง ล่าสุดนายกรัฐมนตรี ได้กล่าวปาฐกถาพิเศษ ในงานการประชุมเสวนา “ถามมา-ตอบไป เพื่อประเทศไทยที่ดีกว่าเดิม หัวข้อ “อดีต ปัจจุบัน อนาคต ของประเทศไทยที่ดีกว่าเดิม” ณ ห้องประชุมรอยัล พารากอน ฮอลล์ ห้างสรรพสินค้าสยามพารากอน ได้กล่าวถึงการแก้ไขหนี้ครัวเรือน ซึ่งต้องเร่งฝึกอาชีพและพัฒนาทักษะฝีมือให้แก่แรงงานให้ตรงกับความต้องการ เพื่อให้มีความรู้และทักษะฝีมือสามารถประกอบอาชีพได้ ตลอดจนความพยายามของรัฐบาลไทย ในการฟื้นความสัมพันธ์กับประเทศซาอุดิอาระเบีย เพื่อหาแนวทางการส่งแรงงานไทยไปทำงานในประเทศซาอุดิอาระเบีย
นายสุชาติ กล่าวต่อไปว่า กระทรวงแรงงานได้รับข้อมูลตำแหน่งงานว่างจากสำนักงานแรงงานในประเทศซาอุดิอาระเบีย กรุงริยาด (ข้อมูล ณ 17 พ.ค.65) แจ้งว่ามีความต้องการแรงงานไทยไปทำงานในประเทศซาอุดิอาระเบียหลายอัตรา ตำแหน่งงานที่มีความต้องการ เช่น พยาบาลวิชาชีพ ผู้ช่วยพยาบาล ช่างเชื่อม ช่างควบคุม โฟแมนก่อสร้าง ช่างไฟฟ้า ช่างแอร์ ช่างทาสี ช่างยนต์ คนขับรถขนของ พนักงานทำความสะอาดโรงแรม พนักงานงานเสิร์ฟ กุ๊กและผู้ช่วยกุ๊ก เป็นต้น การพัฒนาทักษะในสาขาอาชีพดังกล่าวได้มอบหมายให้กรมพัฒนาฝีมือแรงงานเร่งดำเนินการและประชาสัมพันธ์แจ้งให้แรงงานที่ต้องการไปทำงานต่างประเทศให้ลงทะเบียนกับกรมการจัดหางาน เพื่อนำรายชื่อผู้ที่ลงทะเบียนแล้ว คัดเลือกเข้าฝึกทักษะเพื่อให้ได้มาตรฐานตามที่ประเทศปลายทางกำหนด ซึ่งแต่ละตำแหน่งมีบริษัทแจ้งจำนวนเพื่อรับเข้าทำงานด้วยแล้ว
นายประทีป ทรงลำยอง อธิบดีกรมพัฒนาฝีมือแรงงาน กล่าวเพิ่มเติมว่า กรมพัฒนาฝีมือแรงงาน มีหน่วยงานตั้งอยู่ในทุกจังหวัด ผู้ที่สนใจเข้ารับการพัฒนาทักษะฝีมือตามสาขาอาชีพที่ต่างประเทศต้องการแต่ยังไม่มีทักษะฝีมือในสาขานั้น สามารถสมัครเข้ารับการพัฒนาทักษะได้ในหน่วยฝึกของกรมพัฒนาฝีมือแรงงานได้ หรือผู้ที่มีทักษะฝีมืออยู่แล้ว สามารถเข้ารับการทดสอบมาตรฐานฝีมือแรงงานแห่งชาติ เพื่อรับใบรับรองแสดงหลักฐานประกอบการสมัครงาน โดยดูรายละเอียดได้ที่ www.dsd.go.th สมัครฝึกอบรม หรือทดสอบมาตรฐานฝีมือแรงงาน สอบถามรายละเอียดเพิ่มเติมได้ที่กรมพัฒนาฝีมือแรงงาน 1506 กด 4 หรือติดต่อกรมการจัดหางาน 1506 กด 2
“กระทรวงแรงงานมีความมุ่งมั่นเพื่อช่วยเหลือพี่น้องผู้ใช้แรงงาน ให้สามารถประกอบอาชีพทั้งในประเทศและต่างประเทศ มีรายได้เพียงพอเพื่อดูแลครอบครัว และมีสภาพความเป็นอยู่ที่ดีขึ้น สุดท้ายคือเศรษฐกิจของประเทศดีขึ้นด้วย จึงขอเชิญชวนแรงงานที่ประสงค์จะไปทำงานในต่างประเทศขอให้ไปลงทะเบียนที่กรมการจัดหางาน หรือสำนักงานจัดหางานจังหวัดทั่วประเทศไว้ แล้วจึงสมัครฝึกอบรมหรือทดสอบมาตรฐานกับกรมพัฒนาฝีมือแรงงาน” รมว.สุชาติ กล่าวทิ้งท้าย
วันเสาร์ที่ 19 มิถุนายน 2564
นายกรัฐมนตรีพอใจอันดับขีดความสามารถแข่งขันไทยขยับดีขึ้น เดินหน้าเปิดประเทศเร่งฟื้นฟูเศรษฐกิจ
นายกรัฐมนตรีพอใจอันดับขีดความสามารถแข่งขันไทยขยับดีขึ้น เดินหน้าเปิดประเทศเร่งฟื้นฟูเศรษฐกิจ
วันที่ 19 มิ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานผลการจัดอันดับขีดความสามารถในการแข่งขันของประเทศโดย World Competitiveness Center ของ International Institute for Management Development หรือ สถาบัน IMD สวิตเซอร์แลนด์ ประจาปี 2564 ซึ่งประเทศไทยมีอันดับดีขึ้น 1 อันดับ มาอยู่ในลำดับที่ 28 จากทั้งหมด 64 เขตเศรษฐกิจ
ทั้งนี้ นายกรัฐมนตรีพอใจกับความสามารถการแข่งขันของประเทศที่ปรับตัวดีขึ้นดังกล่าว แม้คะแนนเฉลี่ยสุทธิในปีนี้จะลดลงเล็กน้อยมาอยู่ที่ 72.52 แต่ก็เป็นไปในทิศทางเดียวกับเขตเศรษฐกิจทั่วโลกที่คะแนนสุทธิปรับตัวลดลง จากผลกระทบสำคัญเดียวกันคือการแพร่ระบาดของโรคโควิด-19 ที่กระทบทุกภาคเศรษฐกิจทั้งการบริโภค การลงทุนในประเทศ การค้าระหว่างประเทศ และการท่องเที่ยว
“นายกรัฐมนตรีพอใจที่อันดับความสามารถในการแข่งขันของประเทศปรับตัวดีขึ้น แต่หากพิจารณาในรายละเอียดขององค์ประกอบการจัดอันดับจะเห็นว่ามีทั้งปัจจัยที่ปรับตัวดีขึ้น และที่ปรับตัวลดลงโดยเฉพาะในส่วนของสมรรถนะทางเศรษฐกิจที่ปรับตัวลดลงภาคการท่องเที่ยวจากการแพร่ระบาดของโรคโควิด-19 นายกรัฐมนตรีจึงเน้นย้ำที่จะเร่งฟื้นฟูในส่วนนี้โดยการตั้งเป้าหมายเปิดประเทศรับนักท่องเที่ยวภายใน 120 วัน โดยมีภูเก็ตแซนด์บ็อกซ์เป็นต้นแบบและขยายผลสู่พื้นที่ท่องเที่ยวหลักอื่นๆ และทั่วประเทศต่อไป โดยมีเป้าหมายสำคัญคือให้ประชาชนกลับมาทำมาหากินได้เป็นปกติ” น.ส.ไตรศุลี กล่าว
รองโฆษประจำสำนักนายกรัฐมนตรี กล่าวว่า นายกรัฐมนตรีเน้นย้ำว่านอกจากการเร่งฟื้นฟูเศรษฐกิจในทุกระดับ ควบคู่ไปกับมาตรการป้องกันการแพร่ระบาดของโรคโควิด-19ในเชิงรุก เร่งกระจายวัคซีนสู่ประชาชนเพื่อสร้างภูมิคุ้มกันหมู่ในระยะสั้นแล้ว รัฐบาลจะยังคงเดินหน้าต่อเนื่องในส่วนการเพิ่มขีดความสามารถในการแข่งขันของประเทศในระยะยาว ไม่ว่าจะเป็นการปรับโครงสร้างเศรษฐกิจไปสู่เศรษฐกิจมูลค่าสูง การพัฒนาการศึกษาและทรัพยากรมนุษย์ การบังคับใช้กฎหมาย การลดความเหลื่อมล้ำทั้งทางเศรษฐกิจและสังคม
------------------------